CELEX: 62013FN0077
Language: da
Date: 2013-08-09 00:00:00
Title: Sag F-77/13: Sag anlagt den 9. august 2013 — ZZ mod Europol

30.11.2013   
            
            
               DA
            
            
               Den Europæiske Unions Tidende
            
            
               C 352/27
            
         Sag anlagt den 9. august 2013 — ZZ mod Europol
   (Sag F-77/13)
   2013/C 352/53
   Processprog: nederlandsk
   
      Parter
   
   
      Sagsøger: ZZ (ved advokat W. Brouwer)
   
      Sagsøgt: Europol
   
      Søgsmålets genstand og beskrivelse af tvisten
   
   Annullation af afgørelsen om fastsættelse af renterne til det beløb, som er udbetalt på baggrund af en total uarbejdsdygtighed som følge af to ulykkestilfælde indtruffet under to tjenesterejser, og udbetaling af erstatning for det påståede tab.
   
      Sagsøgerens påstande
   
   
               —
            
            
               Afgørelsen af 15. oktober 2012, sammenholdt med afgørelsen af 13. marts 2012 og afgørelsen af 18. december 2012, annulleres hver især.
            
         
               —
            
            
               Den stiltiende afgørelse af 10. maj 2013 om afvisning af klagen af 10. januar 2013 annulleres.
            
         
               —
            
            
               Europol tilpligtes at betale de skyldige renter af beløbet på EUR 170 074,39, der blev udbetalt til sagsøgeren den 14. maj 2013, dvs.:
               
                           —
                        
                        
                           Principalt: De skyldige renter for perioden fra den 21. februar 2001 til den 14. maj 2013, der er opgjort til EUR 138 331,75.
                        
                     
                           —
                        
                        
                           Subsidiært: De skyldige renter for perioden fra den 27. januar 2004 til den 14. maj 2013, der er opgjort til EUR 83 154,25,
                        
                     
                           —
                        
                        
                           Mere subsidiært: Mindst de skyldige renter for perioden fra den 27. januar 2004 til den 1. februar 2013, der er opgjort til EUR 80 356,75, mindst fra et tidspunkt, der af Retten findes passende, og fra hvilket tidspunkt renterne er forfaldne, eller tildeling af en skadeserstatning til sagsøgeren, som afholdes af Europol, hvorved der tages hensyn til dennes misligholdelse.
                        
                     
         
               —
            
            
               Europol tilpligtes at betale:
               
                           —
                        
                        
                           Principalt: De af Europol skyldige renter af de udbetalte beløb i forbindelse med police nr.: WBA&I 2600914, den 3. maj 2010, dvs.:
                           
                                       —
                                    
                                    
                                       Renter fra fordringens opståen for så vidt angår høreskaden (5 % AMA, EUR 11 344,50), for perioden fra den 11. december 2002, fratrukket 15 dage (policens afsnit 4B), til den 3. maj 2010, som beløber sig til EUR 4 875,28,
                                    
                                 
                                       —
                                    
                                    
                                       Renter fra fordringens opståen for så vidt angår ankelskaden (9 % AMA, EUR 20 420,12), for perioden fra det tidspunkt, hvor Europol ifalder ansvar, den 27. januar 2004, fratrukket 15 dage (policens afsnit 4B), til den 3. maj 2010, som beløber sig til EUR 6 878,71,
                                    
                                 
                                       —
                                    
                                    
                                       Renter fra fordringens opståen for så vidt angår den kognitive skade (16 % AMA, EUR 36 302,41), for perioden fra det tidspunkt, hvor Europol ifalder ansvar, den 27. januar 2004, fratrukket 15 dage (policens afsnit 4B), til den 3. maj 2010, som beløber sig til EUR 12 228,81,
                                    
                                 
                     
                           —
                        
                        
                           Subsidiært: Sagsøgeren tildeles en skadeserstatning, som afholdes af Europol, hvorved der tages hensyn til dennes misligholdelse.
                        
                     
         
               —
            
            
               Europol tilpligtes at betale sagens omkostninger, herunder udgifterne til den befuldmægtigede.